סובלים מסינוסיטיס? 
מה הם הסינוסים?

הסינוסים הם חללים בעצמות שמסביב לאף.

ישנם 2 חללים במצח (סינוס פרונטלי), 2 חללים מעל לסת עליונה לצידי האף (סינוס מקסילרי), 2 קבוצות סינוסים לצידי האף (סינוסים כברתיים) ו2 סינוסים נוספים מאחורי הכברתיים (סינוסים ספנואידים).

[image: image1.png]



אז מה זה סינוסיטיס?

סינוסיטיס זה דלקת של הסינוסים שנגרמת ע"י זיהום (חיידקי, ויראלי, פטריתי) או ע"י אלרגיה.    לרוב הדלקת מופיעה אחרי / כהחמרה של הצטננות.

בזמן הצטננות הגודש באף חוסם את מעברי הסינוס ולא מאפשר את ניקוזם. נוזל שנכנס לחלל הסינוס מהווה מצע לגידול חיידקים אשר יוצרים דלקת.

הסימפטומים המאפיינים סינוסיטיס:

· רגישות ונפיחות של הסינוס החולה (כאב מעל הלחיים, כאב במצח, כאב שיניים, כאב ראש)

· הנזלת המופרשת תהיה צהובה ומוגלתית. במקרה חמור לא תהיה נזלת כלל.

· תחושת כאב בפנים מלווה בתחושת מלאות וכבדות של הראש וקושי בכיפוף הראש מטה.

מאחר ובמצב זה גם לאנטיביוטיקה קשה לחדור לחלל הסינוס – תופעה זו עלולה להיות כרונית.   לרוב לאחר שדלקת זו מופיעה פעם אחת יש סיכוי שהיא תחזור.

מטרות הטיפול המערבי הן שיפור הניקוז של הסינוסים וטיפול בזיהום ע"י:

· אינהלציה על מנת לכווץ את הריריות ולשפר ניקוז מהסינוסים
· תרסיס לכיווץ כלי דם
· טיפול אנטיביוטי
לטפל בסינוסיטיס בעזרת רפואה סינית ורפלקסולוגיה
ברפואה הסינית התשאול מאד חשוב – כאשר רוצים לטפל בסינוסיטיס חשוב לברר:

באילו סינוסים הכאב והנפיחות מתמקדים? 

האם אבד חוש הריח?   האם אבד חוש הטעם?   האם יש טעם מר בפה? ועוד...

אינפורמציה זו תעיד על חומרת המצב  והאם זה אקוטי או כרוני ולאילו מרידיאנים צריך להתייחס ועל ידי כך לבחור את נקודות הדיקור הטובות ביותר לפיזור / ייבוש הנוזלים וניקוז החום שנוצר.

פורמולות סיניות – לרפואה הסינית יש פורמולות צמחים מצוינות להציע:

· למצב של נזלת כרונית / אלרגית 

· לחיזוק מערכת החיסון (כדי למנוע והתקררויות חוזרות) 

· למצב אקוטי של סינוסיטיס על מנת להימנע משימוש באנטיביוטיקה.

Tiger warmer – הוא כלי נוסף בו ניתן להישתמש על מנת לרכך ולאפשר ניקוז של הסינוסים ע"י חימום עדין, מניע ונעים מאד.

בטיפול הרפלקסולוגי מתמקדים בלחיצות ועיסוי  באזור הסינוסים  (= הצד הפנימי של אצבעות כף הרגל או היד), חיזוק מערכת החיסון ומערכת הנשימה  – טיפול זה טוב גם למניעה.

הטיפול התזונתי – חשוב מאד להוריד תזונה שמעודדת יצירת לחות כמו: סוכרים פשוטים, קמח לבן, חלב ומוצריו, ביצים, מזונות מטוגנים ואלכוהול.

יש להקפיד על שתיית מים, אכילת מרק, ירקות, פירות ודגנים מלאים.

